Predkladacia správa
Informáciu o implementácii a čerpaní za operačné programy cezhraničnej spolupráce programového obdobia 2007 – 2013 (ďalej len „informácia“) predkladá Ministerstvo pôdohospodárstva a rozvoja vidieka Slovenskej republiky na rokovanie vlády Slovenskej republiky na základe úlohy B.2 uznesenia vlády SR č. 262 z 1. apríla 2009 k správe o implementácii a čerpaní štrukturálnych fondov a Kohézneho fondu v rámci operačných programov Národného strategického referenčného rámca k 31. decembru 2008. 
Táto informácia nadväzuje na predchádzajúce správy a informuje o stave k 31. decembru 2013. Správa obsahuje informácie o pokroku dosiahnutom v implementácii jednotlivých programov cezhraničnej spolupráce. 
Prílohu materiálu tvorí prehľad o prijatých,  schválených a zazmluvnených žiadostiach o finančný príspevok, ako aj o  čerpaní v číselnom vyjadrení za jednotlivé programy cezhraničnej spolupráce v sledovanom časovom období. 

Materiál má informatívny charakter, nezasahuje do pôsobnosti iných orgánov verejnej správy a nevyplývajú z neho pre tieto orgány nijaké úlohy. Z tohto dôvodu sa v súlade s ustanovením čl. 10 ods. 7 písm. a) Smernice na prípravu a predkladanie materiálov na rokovanie vlády Slovenskej republiky predkladá bez medzirezortného pripomienkového konania. 


